**Ո Ր Ո Շ ՈՒ Մ**

ԿԱՏԱՐՈՂԱԿԱՆ ՎԱՐՈՒՅԹԸ ԿԱՍԵՑՆԵԼՈՒ ՄԱՍԻՆ

06.07.2015թ ք.Երևան.

ՀՀ ԱՆ ԴԱՀԿ ծառայության Երևան քաղաքի Աջափնյակ և Դավթաշեն բաժնի հարկադիր կատարող արդարադատության ավագ լեյտենանտ Արմենուհի Հոբոսյանս ուսումնասիրելով 11.05.2015թ. վերսկսված թիվ 01/06-2966/15 կատարողական վարույթի նյութերը.

Պ Ա Ր Զ Ե Ց Ի

Աջափնյակ և Դավթաշեն վարչական շրջանների ընդհանուր իրավասության դատարանի կողմից 22.04.2014թ. տրված թիվ ԵԱԴԴ 0792/02/14 կատարողական թերթի համաձայն պետք է հայցի ապահովման համար հայցագնի 5.105.344 ՀՀ դրամի չափով արգելանք դնել սեփականության իրավունքով Նասիբ Չաթոյանին պատկանող գույքի կամ դրամական միջոցների վրա:

23.09.2014թ. կատարողական վարույթն ավարտվել է:

07.05.2015թ. պահանջատերը ԴԱՀԿ ծառայություն է մուտքագրել նույն դատարանի կողմից 29.01.2015թ. տրված թիվ ԵԱԴԴ 0792/02/14 կատարողական թերթը, որի համաձայն պետք է Նասիբ Չաթոյանից հօգուտ «ՎՏԲ-Հայաստան բանկ» ՓԲԸ-ի բռնագանձել 4.127.601 ՀՀ դրամ, որից վարկի գումար` 3.000.000 ՀՀ դրամ /որից ժամկետանց գումար 3.000.000 դրամ/, վարկի դիմաց հաշվարկված տոկոս 1.031.600 ՀՀ դրամ /որից ժամկետանց տոկոս 155.342.40ՀՀ դրամ/, ժամկետանց տոկոսների նկատմամբ պայմանագրի 11.1 կետով հաշվարկվող տույժ` 96.001 ՀՀ դրամ:

Նասիբ Չաթոյանից հօգուտ «ՎՏԲ-Հայաստան բանկ» ՓԲԸ-ի բռնագանձել 82.552 ՀՀ դրամ` որպես նախապես վճարված պետական տուրքի գումար:

Բռնագանձումը տարածել 17.11.2012թ. կնքված թիվ ՈՎ-025-12-03439 ոսկյա իրերի գրավադրմամբ վարկի տրամադրման պայմանագրով գրավի առարկայի վրա:

Ինչպես նաև պարտապանից բռնագանձել բռնագանձման ենթակա գումարի 5 տոկոսը, որպես կատարողական գործողությունների կատարման ծախսի գումար:

Միաժամանակ պահանջատերը կից գրությամբ հայտնել է որ 28.04.2015թ. դրությամբ պարտքը կազմում է 7.750.656,90 ՀՀ դրամ:

Կատարողական վարույթով բռնագանձման վերաբերյալ վճռի հարկադիր կատարման ընթացքում պարտապան Նասիբ Չաթոյանի գույքի վրա բռնագանձում տարածելու պարագայում պարզվել է, որ այդ գույքը օրենքով սահմանված նվազագույն աշխատավարձի հազարապատիկի և ավելի չափով բավարար չէ պահանջատիրոջ հանդեպ պարտավորությունների ամբողջական կատարումն ապահովելու համար:

Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «ԴԱՀԿ մասին» ՀՀ օրենքի 28-րդ հոդվածով և 37-րդ հոդվածի 8-րդ կետով.

Ո Ր Ո Շ Ե Ց Ի

Կասեցնել 11.05.2015թ. վերսկսված թիվ 01/06-2966/15 կատարողական վարույթը 60-օրյա ժամկետով.

Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան.

Սույն որոշումը երկու աշխատանքային օրվա ընթացքում հրապարակել www.azdarar.am ինտերնետային կայքում.

Որոշման պատճեն ուղարկել կողմերին։

Որոշումը կարող է բողոքարկվել ՀՀ վարչական դատարան կամ վերադասության կարգով՝ որոշումը ստանալու օրվանից 10 օրվա ընթացքում։

Հարկադիր կատարող Ա.Հոբոսան